CELEX: 32009R1096
Language: hu
Date: 2009-11-16
Title: A Bizottság 1096/2009/EK rendelete ( 2009. november 16.) az Aspergillus niger (CBS 109.713) által termelt endo-1,4-béta-xilanáz enzimkészítmény brojlercsirke-takarmányhoz adott adalékanyagként történő engedélyezéséről, e készítmény kacsatakarmányhoz adalékanyagként történő új használatának engedélyezéséről (az engedély jogosultja: BASF SE) és az 1458/2005/EK rendelet módosításáról (EGT-vonatkozású szöveg)

17.11.2009   
            
            
               HU
            
            
               Az Európai Unió Hivatalos Lapja
            
            
               L 301/3
            
         
      A BIZOTTSÁG 1096/2009/EK RENDELETE
   
   (2009. november 16.)
   az Aspergillus niger (CBS 109.713) által termelt endo-1,4-béta-xilanáz enzimkészítmény brojlercsirke-takarmányhoz adott adalékanyagként történő engedélyezéséről, e készítmény kacsatakarmányhoz adalékanyagként történő új használatának engedélyezéséről (az engedély jogosultja: BASF SE) és az 1458/2005/EK rendelet módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmányozásban használt adalékanyagok engedélyezéséről, valamint az engedélyek megadására vonatkozó feltételekről és eljárásokról. Az említett rendelet 10. cikke előírja az engedélyezett adalékanyagok újraértékelését a 70/524/EGK tanácsi irányelvnek (2) megfelelően.
            
         
               (2)
            
            
               Az Aspergillus niger (CBS 109.713) által termelt endo-1,4-béta-xilanáz enzimkészítményt az 1458/2005/EK bizottsági rendelettel (3) brojlercsirke-takarmányhoz adott adalékanyagként való felhasználáshoz ideiglenesen engedélyezték a 70/524/EGK irányelvvel összhangban. Az említett adalékanyagot ezt követően az 1831/2003/EK rendelet 10. cikke (1) bekezdésével összhangban, mint meglévő terméket, felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikkének (2) bekezdésével összhangban és a rendelet 7. cikkével összefüggésben az említett adalékanyag újraértékelésére vonatkozó, valamint a rendelet 7. cikkével összhangban az említett adalékanyag kacsák esetében történő új felhasználása iránti kérelmet nyújtottak be kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az 1380/2007/EK bizottsági rendelet (4) az említett készítmény hízópulykáknál történő felhasználását tíz évre engedélyezte.
            
         
               (5)
            
            
               Az Európai Élelmiszerbiztonsági Hatóság (a továbbiakban: Hatóság) 2009. június 17-i véleményében (5) megállapította, hogy az Aspergillus niger (CBS 109.713) által termelt endo-1,4-béta-xilanáz enzimkészítmény nincs káros hatással sem az emberek vagy állatok egészségére, sem pedig a környezetre. A Hatóság arra a következtetésre jutott, hogy a készítmény használata a brojlercsirkékre és a kacsákra nézve biztonságos, és jelentősen elősegítheti súlygyarapodásukat és/vagy a takarmányfelhasználás/hízás arányát. A Hatóság úgy véli, hogy a forgalomba hozatalt követően nincs szükség különleges nyomonkövetési követelményekre. Emellett az 1831/2003/EK rendelettel létrehozott közösségi referencialaboratórium által a takarmányban lévő adalékanyag elemzésének módszerével kapcsolatban benyújtott jelentést is jóváhagyta.
            
         
               (6)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény e rendelet mellékletében meghatározottak szerinti felhasználását engedélyezni kell.
            
         
               (7)
            
            
               Az 1831/2003/EK rendelet szerinti új engedély megadása következtében az 1458/2005/EK rendeletben szereplő, az említett készítményre vonatkozó rendelkezéseket el kell hagyni.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Az 1458/2005/EK rendelet II. mellékletében a 62. számú enzimmel, azaz az endo-1,4-béta-xilanázzal (EC 3.2.1.8) kapcsolatos sort el kell hagyni.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 16-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 233., 2005.9.9., 3. o.
   
      (4)  HL L 309., 2007.11.27., 21. o.
   
      (5)  The EFSA Journal (2009) 1155, 1. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  
                     Állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a62
               
               
                  BASF SE
               
               
                  Endo-1,4-béta-xilanáz
                  EC 3.2.1.8
               
               
                  
                               
                           
                           
                              Az adalékanyag összetétele:
                              Az Aspergillus niger (CBS 109.713) által termelt endo-1,4-béta-xilanáz készítmény, amelynek legkisebb aktivitása:
                              
                                           
                                       
                                       
                                          szilárd formában: 5 600 TXU (1)/g
                                       
                                    
                                           
                                       
                                       
                                          folyékony formában: 5 600 TXU/ml
                                       
                                    
                        
                               
                           
                           
                              A hatóanyag jellemzése:
                              Az Aspergillus niger (CBS 109.713) által termelt endo-1,4-béta-xilanáz.
                           
                        
                               
                           
                           
                              Analitikai módszer (2)
                              
                              Viszkozitásmérő módszer, amely az endo-1,4-béta-xilanáz és a xilán-tartalmú anyag (búza arabinoxilán) 3,5 pH-nál és 55 °C-on történő reakciója során bekövetkező viszkozitáscsökkenésén alapul.
                           
                        
               
                  brojlercsirke
               
               
                  —
               
               
                  560 TXU
               
               
                   
               
               
                  
                              1.
                           
                           
                              Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes takarmányban kilogrammonként:
                              
                                          —
                                       
                                       
                                          brojlercsirke: 560–800 TXU
                                       
                                    
                                          —
                                       
                                       
                                          kacsa: 560–800 TXU
                                       
                                    
                        
                              3.
                           
                           
                              Nem keményítőalapú poliszacharidokban (főként béta-glükánokban és arabinoxilánokban) gazdag takarmányokban való alkalmazásra, pl. azokban, amelyek több mint 40 % búzát tartalmaznak.
                           
                        
               
                  2019.12.7.
               
            
                  kacsa
               
               
                  560 TXU
               
            
         (1)  1 TXU az az enzimmennyiség, amely 3,5 pH-érték és 55 °C hőmérséklet mellett búza arabinoxilánból percenként 5 mikromol redukálócukrot (xilóz-ekvivalenst) szabadít fel.
      
         (2)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives